da en da nl ca da da de es da da da da da da da da da da da da da da da da da da da en da en nb nb nb nb da da da da de da da da da da da da da da da da da da nl da en da da es nl da
DI-måling: Lyngby-Taarbæk Kommune er blevet mere erhvervsvenlig | DI Hovedstaden
6.9.2022 19:30:00 CEST | DI Hovedstaden
DI er netop kommet med en ny måling, som kortlægger den lokale erhvervsvenlighed på tværs af landet. Lyngby-Taarbæk Kommune indtager i dette års måling en plads som nummer 66. Det er en fremgang på syv pladser i forhold til sidste år.
Der er god infrastruktur i Lyngby-Taarbæk Kommune, hvilket trækker kommunen op i årets måling af den lokale erhvervsvenlighed. Derudover er der sket en markant fremgang på uddannelsesområdet. Den flotte udvikling er især båret frem af virksomhedernes positive vurdering af kvaliteten i kommunens folkeskoler.
For ser vi på andelen af unge, der vælger en erhvervsuddannelse efter folkeskolen, ligger kommunen fortsat nær bunden af undersøgelsen.
- Der er fortsat behov for at kommunen sætter ind, så flere unge vælger en erhvervsuddannelse. Selvom det siden sidste år er gået den rigtige vej, vælger kun ca. 7 procent af kommunens unge at blive murer, industriteknikker eller kontoruddannet. Det er altså langt fra nok, hvis vi skal mætte efterspørgslen på faglært arbejdskraft og sikre både hænder og hoveder til at gennemføre den grønne omstilling, siger formand for DI Hovedstaden, Peter Lanng Nielsen.
Målingen viser også, at der er flere steder, hvor kommunen med fordel kan sætte ind for at styrke den lokale erhvervsvenlighed. Blandt andet inden for den grønne udvikling, og erhvervslivet tilkendegiver, at kommunen både bør satse mere på at konkurrenceudsætte kommunale opgaver, tiltrække kvalificeret arbejdskraft og styrke samarbejdet mellem kommunens jobcenter og virksomheder.
Akilleshælen i årets måling findes i den kommunale sagsbehandling. Det viser sig, at Lyngby-Taarbæk er blandt de kommuner i Danmark, hvor det står værst til med sagsbehandlingen. Virksomhederne efterlyser især en mere effektiv og kompetent byggesagsbehandling, hvilket skal ses i lyset af, at Lyngby-Taarbæk Kommune har en af landets højeste timepriser.
-Vi ved, at Lyngby-Taarbæk Kommune har ambitioner om at nedbringe ventetiderne i byggesagsbehandlingen, men at manglen på byggesagsbehandlere har sat en kæp i hjulet. Knapheden på byggesagsbehandlere er ikke enestående for Lyngby-Taarbæk. Så tiden er måske moden til at tænke lidt ud af boksen og for eksempel få omskolet ledige akademikere til byggesagsbehandlere, siger Mads Raaschou, formand for DI Byggeri Hovedstaden.
Et sted, hvor Lyngby-Taarbæk Kommune tidligere har været udfordret i DI’s årlige måling, er på dialogen med erhvervslivet. Årets måling viser, at dialogen med både politikere og embedsmænd er blevet bedre.
- Det kan siges meget kort, god dialog betaler sig. Vi ser ofte at kommuner, der har en god dialog med deres lokale virksomheder, også klarer sig godt i vores måling. Lyngby-Taarbæk viser gode takter i forhold til dialogen med det lokale erhvervsliv, så mit råd til kommunen er simpelthen: ”Keep up te good work”, siger Peter Lanng Nielsen.
FAKTA OM LOKAL ERHVERVSVENLIGHED 2022
DI’s undersøgelse, Lokal Erhvervsvenlighed 2022, er Danmarks største undersøgelse af kommunernes erhvervsvenlighed. Det er 13. år i træk, DI laver en undersøgelse af den lokale erhvervsvenlighed.
7.915 virksomheder inden for DI’s brancher, blandt andet fremstilling, byggeri, transport, fødevarer, engroshandel, rådgivning og service, har svaret på undersøgelsen.
Undersøgelsen er sammensat af to typer af indikatorer: Et spørgeskema til virksomheder samt statistik. Typerne af indikatorer vægter 50/50 i kategorierne.
Resultaterne er opdelt i ti kategorier, der belyser forskellige centrale områder i de lokale erhvervsvilkår. Dette gør det muligt at se, hvordan kommunerne klarer sig på forskellige områder og ikke kun samlet set.
93 ud af landets 98 kommuner er inkluderet i undersøgelsen. De fem mindre kommuner Samsø, Langeland, Ærø, Læsø og Fanø deltager ikke, da det ikke er muligt at indhente et tilstrækkeligt antal svar i disse kommuner.
Analysen fra DI måler erhvervsvenligheden i danske kommuner. Som i de foregående år, klarer hovedstadskommunerne generelt ikke så godt, når man sammenligner med resten af landet. Ud af de 93 kommuner, der indgår i undersøgelser, er gennemsnitsplaceringen for hovedstadskommunerne 67.
Den mest erhvervsvenlige kommune i regionen er Ballerup med en samlet 21. plads, mens den mindst erhvervsvenlige er Gribskov på 92. pladsen.
Følg Dansk Industri på:
Ditte Rieland, presserådgiver, tlf. 2246 7822
Morten M. Larsen, chefkonsulent i DI Hovedstaden, tlf. 5213 2328
Peter Lanng Nielsen, formand i DI Hovedstaden, tlf. 4046 4790
Mads Raaschou, Formand i DI Byggeri Hovedstaden, tlf. 2844 0088
Information om DI Hovedstaden
Følg pressemeddelelser fra DI Hovedstaden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Hovedstaden
Frederikssund Kommune er en af de mindst erhvervsvenlige kommuner i Hovedstaden6.9.2022 19:30:00 CEST | Pressemeddelelse
Hvert år måler DI erhvervsvenligheden i landets kommuner, og Frederikssund Kommune ligger i år nr. 87 på ranglisten. Det er kommunens hidtil dårligste placering i målingen og et markant fald i placeringen siden 2018, hvor den lå på en 39. plads.
Fortsat lav placering til Helsingør Kommune i DI-måling af erhvervsvenlighed6.9.2022 19:30:00 CEST | Pressemeddelelse
Hvert år måler Dansk Industri erhvervsvenligheden i alle landets kommuner, og i Helsingør Kommune vurderer de lokale virksomheder, at kommunen har forbedret sig en smule i forhold til sidste år. Helsingør Kommune indtager nu en 84. plads mod sidste års placering som nr. 89.
Status quo på erhvervsvenligheden i Herlev Kommune6.9.2022 19:30:00 CEST | Pressemeddelelse
Hvert år måler Dansk Industri erhvervsvenligheden i alle landets kommuner, og i Herlev Kommune vurderer de lokale virksomheder, at udviklingen står stille. På ranglisten indtager kommunen en placering som nr. 67. Det er en lille forbedring fra sidste års 68. plads.
Det offentlig-private samarbejde blomstrer i Hvidovre Kommune6.9.2022 19:30:00 CEST | Pressemeddelelse
En ny analyse af den lokale erhvervsvenlighed fra DI viser, at Hvidovre Kommune siden sidste år er faldet seks pladser tilbage til en 48. plads over landets mest erhvervsvenlige kommuner i år.
Lokal Erhvervsvenlighed 2022: Markant tilbagegang for Glostrup6.9.2022 19:30:00 CEST | Pressemeddelelse
DI er netop kommet med en ny måling, der kortlægger den lokale erhvervsvenlighed. Glostrup går markant tilbage og ender på en samlet 71. plads. Det betyder, at kommunen går 23 pladser tilbage fra sidste års 48. plads.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022